ઇંગ્લેન્ડમાં ભારત, શ્રીલંકા અને ઇંગ્લેન્ડ વચ્ચે એક ત્રીકોણીય શ્રેણી રમાઇ હતી. જેમાં ફાઇનલમાં ભારત અને ઇંગ્લેન્ડ હતું. ઇંગ્લેન્ડ દ્વારા ફાઇનલમાં ભારત સામે 326 રનનો લક્ષ્યાંક મુકવામાં આવ્યો હતો અને ભારતે 146માં ગાંગુલી, દ્રવિડ અને તેંડુલકર સહિત પાંચ વિકેટ ગુમાવી દીધી હતી. તે સમયે યુવરાજ સિંહ અને મહોમ્મદ કૈફ બે યુવા ખેલાડીઓનો ટીમમાં સમાવેશ કર્યો હતો અને બન્નેએ ગાંગુલીના વિશ્વાસ પર ખરા ઉતરીને ટીમને વિજય અપાવવામાં મહત્વની ભૂમિકા અદા કરી હતી. આ મેચમાં ભારતનો અંતિમ ઓવરમાં વિજય થયો હતો અને ગાંગુલીએ લોર્ડ્સની બાલકની પરથી પોતાની ટીશર્ટ કાઢીને હવામાં લહેરાવી હતી.